
Finn Bergs kamerat ringer sengeposten og spør etter informasjon om Finn Bergs sykdom. En sykepleier tar hånd om telefonsamtalen fra (Finn Bergs) kamerat. Sykepleieren må da ta hensyn til lov om taushetsplikt. Vi vil her si noe om hensikten med taushetsplikt og presentere hovedregelen samt noen unntak. Videre vil vi diskutere reglene i forhold til Finn Berg og kameraten som ringer. Dette kunne dere vel også sagt noe om i innledningen på selve oppgaven?Flott at dere relaterer det til Finn Berg.
Hensikten med taushetsplikten er å ivareta en persons integritet.* Helsepersonell har ofte tilgang til og kunnskap om sensitive pasientopplysninger. Disse opplysningene kan tenkes misbrukt av andre og skal derfor ikke videreformidles uten god grunn. Sier dere ikke det samme i neste avsnitt? En annen viktig hensikt med taushetsplikten er at folk skal oppsøke helsehjelp når de har behov for det og ikke la være i redsel for at personlige opplysninger kommer på avveie. (Molven, 2003)
I helsepersonellovens (hlspl) § 21 finner vi hovedregelen om taushetsplikt. Ordlyden i hlspl § 21 er som følger: ”*Helsepersonell skal hindre at andre får adgang eller kjennskap til opplysninger om folks legems- eller sykdomsforhold eller andre personlige forhold som de får vite om i egenskap av å være helsepersonell.” Se i rettningslinjene om hvordan dere skal skrive et dir. sitat.

I hlspl § 21 brukes begreper som ”personlig forhold” og ”andre”. ”Personlige forhold” dreier seg om en persons følelsesliv, livssyn, religion, familie- og hjemmeforholdsslektskap samt helse, sykdom, behandlings-, pleie- og omsorgsbehov. Det at en person er pasient regnes også for å være personlige forhold og skal ikke meddeles andre i følge hlspl § 21. Begrepet ”andre” er ment å omhandle privatpersoner som for eksempel ektefelle og naboer samt personellets overordnede og medarbeidende. Hlspl § 21 setter prinsippene for lov om taushetsplikt og kan virke noe vanskelig å leve opp til, men det finnes noen unntak som er med på å forklare hovedregelen og gjøre det lettere å leve opp til den. Unntakene omfatter opplysningsrett (hlspl § 25), opplysningsplikt, meldeplikt, vitneplikt og samtykke fra pasient (hlspl § 22). 

Med opplysningsplikt menes sykepleiers plikt til å bringe opplysninger videre. Det er kun sjelden en sykepleier plikter å videreføre pasientopplysninger, det må være direkte uttrykt i loven at en som sykepleier har opplysningsplikt. Sykepleieren vil ikke i tilfellet med Finn Berg ha opplysningsplikt. Med meldeplikt menes plikten til å melde fra om opplysninger som for eksempel fødsel og død uten at det foreligger noen forespørsel. Det å være kjent med slike opplysninger gir meldeplikt. Så fremt Finn Berg ikke dør etter å ha blitt funnet bevisstløs på rommet vil ikke sykepleieren ha meldeplikt. Med vitneplikt menes plikten til å møte i rettssaker som vitne. Sykepleieren vil ikke måtte vitne i forhold til Finn Berg ut ifra opplysningene som er gitt i oppgaveteksten. Hlspl § 25 dreier seg om retten til å bringe pasientopplysninger videre til medarbeidende helsepersonell. Hlspl § 25 sier følgende: ”Med mindre pasienten motsetter seg det, kan taushetsbelagte opplysninger gis til samarbeidende personell når dette er nødvendig for å kunne gi forsvarlig hjelp.” Pasientopplysningene skal ikke gjøres kjent for samarbeidende helsepersonell med mindre det vurderes å være nødvendig for å kunne gi pasienten forsvarlig hjelp. Pasienter kan motsette seg at opplysninger om dem bringes videre etter hlspl § 25. Vi skal respektere et slikt ønske fra en pasient, men det (ønsket) er ikke til hinder for at opplysninger bringes videre dersom det å tie om dem vil medføre alvorlig fare for pasienten. Det kan diskuteres om sykepleieren i dette tilfelle har opplysningsrett. Sannsynligvis vil ikke bare sykepleieren hjelpe Finn Berg med personlig hygiene og bespisning. Samarbeidende helsepersonell bør derfor informeres om Finn Bergs sykdom og behov for hjelp. Det at Finn Berg er på isolat på grunn av fare for smitte er en nødvendig opplysning for samarbeidende personell. Finn Berg har dårlig matlyst, klarer ikke holde på mat og drikke han får i seg og er dehydrert. Også disse forholdene bør sykepleieren informere medarbeidere som skal hjelpe Finn Berg om.

Hlspl § 22 omhandler retten til å bringe opplysninger videre når pasienten har gitt sitt samtykke. Et avsnitt i hlspl § 22 er som følger: ”taushetsplikt etter § 21 er ikke til hinder for at opplysninger gjøres kjent for den opplysningene direkte gjelder, eller for andre i den utstrekning den som har krav på taushet samtykker”. Her kommer det frem at sykepleier kan gi ”andre” opplysninger om en pasient.. (Molven, 2003) Når finn Bergs kamerat ringer sengeposten for å få opplysninger om Finn Bergs sykdom vil det være naturlig å tro at sykepleieren henviser kameraten til sin fastlege uten å nevne at Finn Berg er pasient på sengeposten. Sykepleieren kan eventuelt ta seg tid til å spørre om kameraten har noen symptomer på sykdom og eventuelt veilede kameraten i forhold til de symptomene han har. Dette vil antagelig ta noe tid så vi mener sykepleieren bør henvise han til legen sin. Videre kan det tenkes at sykepleieren har fått samtykke fra Finn Berg til å informere kameraten om sykdommen siden de har vært på ferie sammen. I så tilfelle har sykepleieren rett til å informere kameraten om sykdommen Finn Berg har. Sykepleieren plikter allikevel ikke å gi opplysningene til kameraten. Sykepleieren må ta en faglig vurdering på om det er nødvendig å informere kameraten. Vi mener sykepleieren i dette tilfellet ikke vør gi Finn Bergs kamerat opplysninger om Finn Berg over telefon. 

Dere viser at dere har lest Helsepersonelloven og har med mye bra om den . Flott. Jeg lurer på hva er det som er aktuelt i caset om Finn Berg? Trenger dere ha med alt, eller er det dette med opplysning til andre dere trenger å diskutere?

Hjerte – lungeredning (HLR)
Som sykepleierstudenter ville vi ha ropt på og ristet i Finn Berg for å prøve å få kontakt med han. Dersom han ikke hadde våknet av det ville vi lagt han ned i sengen og så undersøkt puls og pust ved å se,lytte og føle. Pusten ville vi ha undersøkt ved å legge øret inntil munnen hans for å føle eventuell pust og samtidig se på brystkassen for å se om den rørte på seg. Pulsen ville vi ha målt ved å legge pekefinger og langefinger på halsen, litt til side for adamseplet. Sett at Finn Berg verken puster eller har puls. Vi ville da dratt i snoren for å tilkalle mer hjelp og satt i gang HLR som vist under. Tilstrømmende hjelpepersonell som kommer inn ville først fått beskjed om å tilkalle lege og dernest om å assistere oss med HLR.

Prosedyre for HLR

